-----------------------------------------------------------------------
  2. ปัจจัยความเสี่ยง

  -----------------------------------------------------------------------

2.1 ความเสี่ยงด้านการดำเนินธุรกิจ

  - บริษัทเป็นผู้รับจ้างผลิตชิ้นส่วนพลาสติกเพื่อนำไปใช้ประกอบผลิตสินค้าในตลาดอุตสาหกรรมต่าง
  ๆ ได้แก่ เครื่องใช้ไฟฟ้าและอิเล็กทรอนิกส์ เครื่องใช้สำนักงานและเครื่องใช้ไฟฟ้าภายในบ้าน
  ยานยนต์ต่างๆ เช่น รถยนต์ รถกระบะ จักรยานยนต์
  และชิ้นส่วนแมกนีเซียมสำหรับกรอบกล้องถ่ายรูป
  ทำให้การเติบโตยอดขายบริษัทจำเป็นต้องผูกติดกับการเติบโตของสินค้าในตลาดที่เกี่ยวข้องกับลูกค้าแต่ละราย
  จึงอาจกระทบต่อผลประกอบการบริษัทที่ไม่เป็นไปตามคาดประมาณการได้

  - บริษัทตั้งอยู่ในเขตอำเภอเมือง จังหวัดปทุมธานีและมีสาขาอยู่ที่โคราช จังหวัดนครราชสีมา
  (สาขาโคราช ไม่ได้รับผลกระทบจากอุทกภัยในครั้งนั้น) ในช่วงเดือนตุลาคม – พฤศจิกายน ปี
  2554 โรงงานที่ปทุมธานีได้รับผลกระทบจากวิกฤตอุทกภัยครั้งใหญ่ของประเทศไทย นับแต่ปี 2530
  ซึ่งบริษัทได้เปิดดำเนินธุรกิจมา ทำให้การผลิตต้องหยุดชะงักไปในเดือนตุลาคม 2554
  และเริ่มการผลิตต่อในเดือนพฤศจิกายน และเหตุการณ์อุทกภัยยังส่งผลกระทบต่อในวงกว้าง เช่น
  ตั้งแต่การผลิตสินค้า การคมนาคมขนส่งสินค้า และการเดินทางของพนักงาน รวมถึง
  ลูกค้าที่ตั้งอยู่ในนิคมอุตสากรรมซึ่งได้รับผลกระทบอย่างหนักจากวิกฤตอุทกภัยครั้งนั้นเช่นกัน เช่น
  นิคมอุตสาหกรรมสำคัญในจังหวัดอยุธยาและจังหวัดปทุมธานี ที่ตั้งอยู่ในเส้นทางน้ำผ่าน

  ผลจากเหตุการณ์นี้ ทางภาครัฐและบริษัทเอกชนต่างๆที่ได้รับกระทบโดยตรง
  ต่างได้ลงทุนสร้างแนวป้องกันน้ำท่วม และเตรียมแผนปฏิบัติการเพื่อเตรียมความพร้อมป้องกัน
  เพิ่มความแข็งแรงมั่งคงของกำแพงโดยรอบบริษัทและเพิ่มความพร้อมของเครื่องมืออุปกรณืต่างๆในการป้องกันและบรรเทา
  เพื่อช่วยลดความเสียหายทรัพย์สินต่างๆที่อาจเกิดขึ้นซ้ำอีกได้ในอนาคไม่ให้รุนแรงขึ้นได้

  - ด้านต้นทุนและค่าใช้จ่ายดำเนินงาน
  บริษัทเน้นเป้าหมายลดต้นทุนในทุกกระบวนการผลิตอย่างต่อเนื่องนับตั้งแต่การสั่งซื้อวัตถุดิบจนผลิตออกเป็นสินค้าสำเร็จรูป
  โดยมีการติตตามข้อมูลที่เกิดขึ้นจริงเป็นรายเดือน
  เพื่อนำผลลัพธ์ไปใช้ในการบริหารจัดการผลิตให้มีประสิทธิภาพและประสิทธิผลต่อไป เช่น
  ยอดขายโตขึ้น 45.87% ในขณะที่วัตถุดิบและวัสดุสิ้นเปลืองใช้ไปสูงขึ้น 24.14%
  ค่าสาธารณูปโภคสูงขึ้น 36.02%

  - ในระหว่างปี 2555 เทียบกับปี 2554 ด้านราคาวัตถุดิบเม็ดพลาสติก อยู่ในระดับใกล้เคียงกัน
  ไม่ส่งผลกระทบต่อต้นทุนขาย เนื่องจาก ราคาน้ำมันดิบที่เป็นแหล่งผลิตวัตถุดิบ ปี 2555 และ
  ปี2554 โดยเฉลี่ยแล้วอยู่ในระดับใกล้เคียงกันมาก ตลาด WTI 94 เหรียญต่อบาร์เรล ตลาด
  BRENT 111 เหรียญต่อบาร์เรล

2.2. ความเสี่ยงด้านการเงิน

อัตราแลกเปลี่ยน

  ณ วันที่ 31 มีนาคม 2556 และ 2555 บริษัท
  มีความเสี่ยงจากอัตราแลกเปลี่ยนเงินตราต่างประเทศ
  เนื่องจากทรัพย์สินและหนี้สินที่เป็นเงินตราต่างประเทศ ซึ่งบริษัท
  ไม่ได้มีการทำสัญญาป้องกันความเสี่ยง ดังนี้

  ------------------------------------ ----------- -- -------- -- ----------- -- --------
                                       2556                       2555           

                                       ล้านดอลลาร์                  ล้านดอลลาร์      

                                       สหรัฐฯ          ล้านเยน      สหรัฐฯ          ล้านเยน

  สินทรัพย์ที่เป็นเงินตราต่างประเทศ                                                      

  ลูกหนี้การค้า - กิจการที่เกี่ยวข้องกัน          -              31.37       -              44.91

  ลูกหนี้อื่น – กิจการที่เกี่ยวข้องกัน             0.07           7.29        0.07           9.57

  หนี้สินที่เป็นเงินตราต่างประเทศ                                                        

  เจ้าหนี้การค้า - กิจการที่เกี่ยวข้องกัน         -              42.92       0.16           174.71

  เจ้าหนี้การค้า – กิจการอื่น                 0.63           1.84        0.09           0.71

  เจ้าหนี้ค่าซื้อสินทรัพย์ - กิจการที่เกี่ยวข้องกัน    0.24           -           -              -
  ------------------------------------ ----------- -- -------- -- ----------- -- --------

  อัตราดอกเบี้ย

  บริษัท มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
  อย่างไรก็ตาม
  เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
  หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
  ความเสี่ยงจากอัตราดอกเบี้ยของบริษัท จึงอยู่ในระดับต่ำ

  การให้สินเชื่อ

  ความเสี่ยงด้านการให้สินเชื่อของบริษัทโดยพื้นฐานจะเกี่ยวเนื่องกับลูกหนี้การค้า
  แต่เนื่องจากบริษัทขายสินค้าให้กับลูกค้าที่มีฐานะดี และอยู่ในอุตสาหกรรมที่แตกต่างกัน
  ดังนั้นความเสี่ยงเกี่ยวกับการกระจุกตัวของลูกหนี้การค้ามีไม่มาก บริษัท
  จึงไม่คาดว่าจะได้รับความเสียหายที่เป็นสาระสำคัญ จากการเก็บเงินจากลูกหนี้เหล่านี้

  สำหรับลูกหนี้การค้าที่แสดงในงบแสดงฐานะการเงิน
  ราคาตามบัญชีของลูกหนี้การค้าเป็นมูลค่าที่คำนึงถึงความเสี่ยงสูงสุดที่เกิดจากการไม่ปฏิบัติตามสัญญา

  มูลค่ายุติธรรม

  ฝ่ายบริหารของบริษัท
  เชื่อว่ามูลค่ายุติธรรมของสินทรัพย์ทางการเงินและหนี้สินทางการเงินดังกล่าว
  จะไม่แตกต่างอย่างเป็นสาระสำคัญกับมูลค่าตามบัญชี

2.3 ความเสี่ยงด้านการบริหารจัดการ

บริษัทมีบริษัทแม่ที่ญี่ปุ่น คือ บริษัท มิตซูวา อิเล็กทริค อินดัสทรี้ จำกัด
ซึ่งถือเป็นผู้ถือหุ้นรายใหญ๋ในบริษัท 56.69%
ซึ่งบริษัทจำเป็นต้องอยู่ในการกำกับดูแลและพึ่งพาการบริหารจัดการบางส่วนจากบริษัทแม่ เช่น
ด้านการตลาด และเทคโนโลยีการผลิต เป็นต้น

2.4 ความเสี่ยงด้านผู้ถือหุ้น

เนื่องจากบริษัทมีการลงทุนในบริษัทร่วม ตั้งอยู่ในประเทศจีนและเวียดนาม เงินลงทุนในบริษัทร่วม
อาจได้รับผลกระทบจากการรับรู้ผลการดำเนินงานกำไรหรือขาดทุนของบริษัทร่วมได้และผลกระทบโดยตรงทั้งทางบวกหรือทางลบจากผลต่างของอัตราแลกเปลี่ยนจากการแปลงค่างบการเงินได้
ตามวิธีส่วนได้เสีย ตัวอย่างเช่น เงินลงทุนในบริษัท มิตซูวา เพรสซิชั่น ลาสติก (อู๋ซิ) จำกัด ณ
วันที่ 31 มีนาคม ปี 2556 และ ปี 2555 มีจำนวนเงิน 67,050,108.98 บาท และ
70,919,995.54 บาท ลดลง 3,869,886.56 บาท และ เงินลงทุนในบริษัท มิตซูวา วินาพลาสต์
จำกัด ณ วันที่ 31 มีนาคม ปี 2556 และ ปี 2555 มีจำนวนเงิน 12,596,507.24 บาท และ
23,331,097.34 บาท ลดลง 10,734,590.10 บาท เป็นต้น

ซึ่งจำนวนที่ลดลงจะส่งผลกระทบต่อส่วนของผู้ถือหุ้น